stanford-oval/wikipedia huggingface dataset:
Kiisket

| Kiisket |
| --- | --- |
 Gymnocephalus schraetser
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Percoidei
Heimo::  Ahvenet Percidae
Alaheimo::  Percinae
Suku::  Kiisket Gymnocephalus  Bloch, 1793
Katso myös
   Kiisket Wikispeciesissä   Kiisket Commonsissa 
Infobox OKNimi-testi OK: 
Kiisket (Gymnocephalus) on ahventen heimoon (Percidae) ja Percinae-alaheimoon kuuluva kalasuku. Marcus Elieser Bloch kuvasi suvun vuonna 1793.
Lajit

Gymnocephalus acerina (Gmelin, 1789)
Gymnocephalus ambriaelacus Geiger & Schliewen, 2010
Gymnocephalus baloni Holčík & Hensel, 1974 – Marmorikiiski
Gymnocephalus cernua (Linnaeus, 1758) – Kiiski
Gymnocephalus schraetser (Linnaeus, 1758) – Tonavankiiski
Kiisa Hulkko-Nyman

Kiisa Hulkko-Nyman (s. 1972 Rovaniemi) on suomalainen psykologi ja tekniikan tohtori, joka on erikoistunut palkitsemiseen.
Hulkko-Nyman kirjoitti ylioppilaaksi Harjavallan lukiosta vuonna 1990. Hän valmistui psykologian maisteriksi Tampereen yliopistosta 1999 ja väitteli tekniikan tohtoriksi Aalto-yliopistossa 2016. Hulkko-Nyman on työskennellyt Teknillisen korkeakoulun palkitsemisen tutkimusohjelman tutkijana ja projektipäällikkönä 1996–2010 ja oli vierailevana tutkijana Stanfordin yliopistossa 2010. Hän oli GLM Consulting Ab:n toimitusjohtaja 2011–2015 ja on työskennellyt vuodesta 2016 Mandatum Lifein palkitsemispalveluisen liiketoimintajohtajana.
Teoksia

Hakonen, Anu; Hakonen, Niilo; Palva, Anna; Hulkko, Kiisa: Toimiva tulospalkkaus : opas kehittämiseen.  Helsinki:  WSOY, 2002.  ISBN 951-02646-2-8.
Hakonen, Niilo; Hakonen, Anu; Hulkko, Kiisa; Ylikorkala, Anna: Palkitse taitavasti : palkitsemistavat johtamisen välineenä.  Helsinki:  WSOY, 2005.  ISBN 951-02899-6-5.
Hakonen, Niilo; Hakonen, Anu; Hulkko-Nyman, Kiisa; Ylikorkala, Anna: Palkitse taitavammin : palkitsemistavat esimiestyön ja johtamisen välineinä.  Helsinki:  Sanoma Pro, 2014.  ISBN 978-952-63255-3-8.
Making Strategy Work: Sense and Sensibility of Results-Oriented Pay Systems.  (Väitöskirja)  helsinki:  Aalto University, 2016.  ISBN 978-952-60677-5-9.
Ylikorkala, Anna; Hakonen, Anu; Hakonen, Niilo; Hulkko-Nyman, Kiisa: Kokonaispalkitsemisen johtaminen : ohjaa tai ajaudu.  Helsinki:  Alma Talent, 2018.  ISBN 978-952-14294-7-7.
Khwaja Nazimuddin

| Khwaja Nazimuddin |
| --- | --- |

Pakistanin pääministeri
 1951–1953  
Edeltäjä:  Liaquat Ali Khan
Seuraaja:  Mohammad Ali Bogra
Pakistanin kenraalikuvernööri
 1948–1951  
Edeltäjä:  Muhammad Ali Jinnah
Seuraaja:  Malik Ghulam Muhammad
Henkilötiedot
Syntynyt: 19. heinäkuuta 1894 Dacca, Bengal ,  Brittiläinen Intia (nykyinen Bangladesh)
Kuollut: 22. lokakuuta 1964 (ikä 70) Dacca, Pakistan (nykyinen Bangladesh)
Kansalaisuus:  Intia (1894–1947) Pakistan (1947–1964)
Khwaja Nazimuddin  (urduksi: خواجہ ناظِمُ الدّین‎; bengaliksi: খাজা নাজিমুদ্দীন;  (19. heinäkuuta 1894 Dhaka – 22. marraskuuta 1964 Dhaka, Itä-Pakistan (myöhempi Bangladesh)) oli Pakistanin kenraalikuvernööri vuosina 1948–1951. ja pääministeri 1951-1953.
Hän syntyi varakkaaseen Nawabin aristokraattisukuun silloisen Intian itäosassa Daccassa. 1930-luvulla hän opiskeli Britanniassa muun muassa Cambridgessä ja islamilaisessa yliopistossa. Hänen äidinkielensä oli bengali. Pakistanin itsenäistyttyä hän oli sen kenraalikuvernööri vuosina 1948–1951 ja pääministeri 1951–1953.
Opiskeluvuosistaan alkaen Nazimuddin ajoi voimakkaasti työtoverinsa Muhammad Ali Jinnahin ‎tavoin erillisen muslimivaltion perustamista Intian muslimialueille. Tämä toteutui vuonna 1947, mutta Länsi- ja Itä-Pakistan olivat hindulaisen Intian länsi- ja itäpuolilla. Pakistanin sisäiset jännitteet näkyivät Punjabin ja Bengalin väestöryhmien jännitteinä. Nazimuddinin kotimaakunta Bengali vaati kielellistä tasa-arvoa, ja mielenosoitukset kärjistyivät verenvuodatukseen helmikuussa 1952. Nazimuddin pyrki tukahduttamaan kapinoinnin. Jännite johti 1970-luvulla Bangladeshin itsenäisyyssotaan ja Itä-Pakistanin eroamiseen Pakistanista. Hänen seuraajansa kenraalikuvernöörinä oli Malik Ghulam Muhammad.
Karkujärvi

| Karkujärvi |
| --- | --- |
Maanosa:  Eurooppa
Valtiot:  Suomi
Maakunnat:  Lappi
Kunnat:  Posio
Koordinaatit:  66°09′42″N, 28°12′52″E
Vesistöalue ja valuma-alueen tietoja
Päävesistöalue:  Koutajoen vesistö (73)
Järveen tulevat joet:  Kännäkänpuro
Laskujoki:  Karkujoki
Järvinumero:  73.034.1.010
Mittaustietoja
Pinnankorkeus:  249,5 m 
Rantaviiva:  11,18 km 
Pinta-ala:  1,5 km² 
Tilavuus:  0,00856 km³ 
Keskisyvyys:  5,7 m 
Suurin syvyys:  29 m 
Saaria:  2
 fiKarkujärvi 
Karkujärvi on ylänköjärvi Posiolla Lapin maakunnan kaakkoisosassa. Sen pinta-ala on 1,5 neliökilometriä. Etäisyys Rovaniemeltä on 117 kilometriä itäkaakkoon ja Posion keskustasta nelisen kilometriä pohjoiseen.
Maantiede

Karkujärven pituus etelästä pohjoiseen on 3,6 kilometriä. Järven leveys vaihtelee huomattavasti, leveimmät kohdat ovat noin 600 metriä. Noin 15 prosenttia Karkujärvestä on vähintään kymmenen metriä syvä. Syvin alue sijaitsee järven pohjoispuoliskolla, järven eteläpuolisko on melko matala.
Karkujärven saariluku on kaksi. Laajin saarin on järven keskivaiheilla sijaitseva noin 70 aaria laaja nimetön saari. Järven eteläisimmässä osassa sijaitsee muutaman aarin laajuinen nimetön saari. Karkujärven itärannalla kohoaa Karkuvaara, jonka laki on noin 345 metriä merenpinnan yläpuolella. Pohjoisrannalla kohoaa Venäjänvaara ja länsirannalla on muutamia pientaloja. Seututie 947 kulkee järven länsipuolitse.
Karkujärveen laskee Kännäkänpuro luoteesta. Karkujärvi laskee järven eteläkolkasta alkavaa Karkujokea etelään Nilojärveen (244,0 metriä mpy).
Karkujärven vesitilavuus on 8 560 000 kuutiometriä.
Karkujärvi (73.034.1.010) kuuluu Nilojoen valuma-alueeseen (73.034), joka on kolmannen jakovaiheen vesistö Koutajoen vesistössä (73). Toinen jakovaihe on Posiojärven valuma-alue (73.03). Nilojoen valuma-alueella on 20 vähintään hehtaarin laajuista vakavettä, joista Karkujärvi on laajin. Seuraavaksi laajimmat ovat Nilojärvi, Haukijärvi ja Kuoppajärvi.
Kikwit

| Kikwit |
| --- | --- |
 Kikwit
 Koordinaatit: 5°02′19″S, 18°49′05″E 
Valtio:  Kongon demokraattinen tasavalta
Maakunta:  Kwilu
Väkiluku (2004):  294 210
Infobox OKVirheellinen NIMI-arvo: 
Kikwit on satamakaupunki Lounais-Kongossa, Kwilu-joen rannalla. Se on Kwilun maakunnan pääkaupunki ja tärkein kaupallinen keskus. Vuoden 2004 arvion mukaan siellä asui 294 210 asukasta.
Kikwitissä puhutaan kitubaa.
Kikwit oli aikaisemmin vilkas kauppapaikka, mutta sen infrastruktuuri on jäänyt jälkeen kehityksestä, ja kaupunki taantui 1900-luvun loppupuolella.
Vuonna 1995 kaupungissa puhkesi Ebola-viruksen aiheuttama epidemia, jonka seurauksena 316 henkilöä sairastui ja 245 menehtyi.
Karol Mikuli

Karol Mikuli
Karol Mikulin hauta
Karol (myös Carl) Mikuli (1821 Tšernivtsi – 1897 Lviv) oli puolalainen pianisti ja säveltäjä. Hän opiskeli Frédéric Chopinin johdolla vuosina 1844–1848. Mikuli pääsi Chopinin oppilaaksi esitettyään tämän Scherzon op. 31, mutta pääsyä saattoi edistää sekin, että Chopin sai tämän kanssa mahdollisuuden käyttää useammin omaa äidinkieltään. Mikuli toimi lisäksi Chopinin avustajana tämän opetustyössä Pariisissa.
Mikuli loi lyhyen uran konserttipianistina, kunnes asettui vuonna 1858 Lviviin, pääsi konservatorion johtoon ja omistautui säveltämiselle sekä opettamiselle. Hänen oppilaisiinsa kuuluivat Aleksander Michałowski, Moriz Rosenthal ja Raoul Koczalski. Mikuli julkaisi ensimmäisenä Chopinin musiikin painoksen. Hän kirjasi Chopinin opetusmetodeista ylös havaintoja ja yksityiskohtaisia muistiinpanoja, joita historiantutkijat ovat usein siteeranneet.
Mikulilla oli armenialaistausta.
Aiheesta muualla

IMSLP: Karol Mikuli: nuotteja
Justice League: Doom

| Justice League: Doom |
| --- | --- |

Ohjaaja:  Lauren Montgomery
Käsikirjoittaja:  Dwayne McDuffie
Perustuu:  Mark Waidin sarjakuvaan JLA: Tower of Babel
Tuottaja:  Lauren Montgomery
Säveltäjä:  Christopher Drake
Leikkaaja:  Margaret Hou
Pääosat:  Kevin Conroy Tim Daly Susan Eisenberg Nathan Fillion Carl Lumbly Michael Rosenbaum
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Animation Warner Premiere DC Entertainment
Levittäjä:  Warner Bros. Home Entertainment
Ensi-ilta:  2012-2-2828. helmikuuta 2012
Kesto:  76 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Justice League: Doom on vuonna 2012 suoraan DVD:lle julkaistu animaatioelokuva. Se perustuu Mark Waidin tekemään sarjakuvaan JLA: Tower of Babel. Elokuvan ohjasi Lauren Montgomery ja käsikirjoituksesta vastasi Dwayne McDuffie, jolle se oli viimeinen teos ennen kuolemaansa. Elokuvan pääosissa on Kevin Conroy, Tim Daly, Susan Eisenberg, Nathan Fillion, Carl Lumbly ja Michael Rosenbaum.
Justice League: Doom on kolmastoista perättäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti Superman: Doomsday vuonna 2007.
Juoni

Oikeuden Puolustajat ovat estämässä Royal Flush Gang -ryhmän jalokivivarkauden. Kyborgin ja Batmanin johdolla he huomaavat ryhmän käyttäneen heille liian älykästä teknologiaa. Batmanin palatessa takaisin lepakkoluolaansa hänen tietämättään Peilimestari on tunkeutunut Batmanin autoon ja varastaa tietoa Oikeuden Puolustajista. Hän palaa takaisin tietojen kanssa Vandal Savagen luokse, joka on kutsunut koolle muita rikollisia, joilla on kaunaa sankareita vastaan. Hän paljastaa tietävänsä nyt Oikeuden Puolustajien heikkoudet ja lähettää jokaisen tuhoamaan oman vastustajansa. Ma'alefa'ak huijaa Metsästäjää Marsista ja onnistuu juottamaan hänelle myrkkyä, jonka avulla hän voi sytyttää marsilaisen tuleen. Sillä välin Tähtisafiiri on valmistellut Vihreälle Lyhdylle tehtävän pelastaa panttivangiksi joutuneet kaivosmiehet, mutta epäonnistuu tehtävässään, kun eräs roistoista räjäyttää koko luolan ja sankari päättää luopua supervoimistaan. Ihmenainen tietämättään joutuu myrkytykseksi ja taistelee useita Cheetahin näköisiä roistoja vastaan taukoamatta. Salama sen sijaan joutuu Peilimestarin armoille yrittäessään pelastaa vanhaa naista. Ovelan ansan myötä yrittäessään pelastaa naista, Salaman käsi joutuu pultattavaksi pommilla, joka räjähtää, jos hänen juoksunsa hidastuu. Lopuksi Teräsmies kokee yllätyksen, kun entiseksi reportteriksi Henry Ackerdsoniksi naamioitunut Metallo ampuu Teräsmiestä kryptoniittiluodilla. Sillä välin Bane on tehnyt Bruce Waynelle yllätyksen ja poistanut hänen vanhempiensa arkut haudoista. Bane tyrmää Waynen ja hautaa hänet elävältä.
Vandal Savagen juhliessa muiden kanssa onnistuneesta tehtävästä tuhotessaan Oikeuden Puolustajat, hän paljastaa roistoille suunnitelmansa tuhota puolet maapallosta ja johtaa uutta aikakautta. Ennen tätä kuitenkin Bruce Wayne kaivaa itsensä ulos haudasta ja hälyttää kaikille Oikeuden Puolustajille selvittääkseen tilanteen. Kyborgi on onnistunut pelastamaan Ihmenaisen hallusinaatioistaan ja Batman ryhtyy pelastamaan loput jäsenet neuvoillaan. Hän lopulta paljastaa olevan koko juonen takana tarkkailessaan kaikkia jäseniä niiden heikkouksineen. Sattumalta Batmanin tiedot päätyivät vääriin käsiin ja he saavat turvakameran kautta selville Peilimestarin olleen asialla. Ryhmä jäljittää roistojen päämajan sijainnin ja matkaavat paikalle, jossa he saavat selville Savagen suunnitelman. Ryhmä onnistuu lopulta estämään aikeet Kyborgin teknologian tietämyksen ansiosta, kun Savage yritti tuhota puolet maailmasta auringon säteellä, joka oli johdettuna maapallolle.
Äänirooleissa

| 0 | 1 | 2 |
| --- | --- | --- |
|  Kevin Conroy  | … |  Bruce Wayne / Batman   |
|  Tim Daly  | … |  Clark Kent / Teräsmies   |
|  Susan Eisenberg  | … |  Diana Prince / Ihmenainen   |
|  Nathan Fillion  | … |  Hal Jordan / Vihreä Lyhty   |
|  Carl Lumbly  | … |  J'Onn J'Onzz / Metsästäjä Marsista, Ma'alefa'ak   |
|  Michael Rosenbaum  | … |  Barry Allen / Salama   |
|  Bumper Robinson  | … |  Victor Stone / Kyborgi   |
|  Carlos Alazraqui  | … |  Bane   |
|  Claudia Black  | … |  Cheetah   |
|  Paul Blackthorne  | … |  Metallo, Henry Ackerdson   |
|  Olivia d'Abo  | … |  Tähtisafiiri   |
|  Alexis Denisof  | … |  Peilimestari   |
|  Phil Morris  | … |  Vandal Savage   |
|  Dee Bradley Baker  | … |  Poliisi   |
|  Grey DeLisle  | … |  Lois Lane, Queen   |
|  Robin Atkin Downes  | … |  Alfred Pennyworth, Jack   |
|  Brian George  | … |  Pormestari   |
|  Danny Jacobs  | … |  Agentti Porter   |
|  David Kaufman  | … |  Jimmy Olsen   |
|  Juliet Landau  | … |  Ten   |
|  Jim Meskimen  | … |  King   |
|  Andrea Romano  | … |  Batmanin tietokoneen ääni   |
|  Bruce Timm  | … |  Ace   |
Tuotanto

Elokuva julkistettiin huhtikuussa WonderCon 2011 tapahtumassa, jossa Bruce Timm kertoi vuoden 2012 ensimmäisen elokuvan perustuvan JLA: Tower of Babel tarinaan, jonka käsikirjoitti Dwayne McDuffie. McDuffie oli kuollut noin kaksi kuukautta aikaisemmin. Hahmojen suunnittelusta vastasi Phil Bourassa, joka oli aikaisemmin suunnitellut hahmoja Justice League: Crisis on Two Earths elokuvaan, sekä animaatiosarjaan Young Justice.
Ääniroolittamisesta vastasi edellisen DC Comics animaatioelokuvien tapaan Andrea Romano, joka halusi tuoda vanhat näyttelijät takaisin, jotka esittivät roolejaan aikaisemmissa sarjoissa ja elokuvissa. Uusia näyttelijöitä kuitenkin valittiin hieman pienempiin rooleihin, kuten Metallon rooliin valittiin uusi nimi Paul Blackthorne, sekä Lois Lanen ja Alfred Pennyworthin rooleihin valittiin Grey DeLisle ja Robin Atkin Downes.
Kiiliäiset

| Kiiliäiset |
| --- | --- |
 Nautakiiliäinen (Hypoderma bovis)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Neoptera
Lahko::  Kaksisiipiset Diptera
Alalahko::  Kärpäset Brachycera
Osalahko::  Muscomorpha
Heimo::  Kiiliäiset Oestridae  Leach, 1815
Alaheimot
 Cuterebrinae  Gasterophilinae  Hypodermatinae  Oestrinae 
Katso myös
   Kiiliäiset Wikispeciesissä   Kiiliäiset Commonsissa 
Infobox OKNimi-testi OK: 
Kiiliäiset eli saivartajat (Oestridae) ovat nisäkkäiden loiskärpäsiä. Niitä tunnetaan maailmanlaajuisesti noin 150 lajia. Ihmisessä loisimiseen on erikoistunut trooppisessa Amerikassa esiintyvä Dermatobia hominis, mutta myös muutamat muut kiiliäiset voivat ottaa ihmisen isännäkseen. Vaikka monet kiiliäislajit onkin nimetty toukan tyypillisen isäntäeläimen mukaan, ne eivät useimmista muista loisista poiketen ole kovin lajispesifisiä.
Kiiliäiset ovat tavallisesti isokokoisia karvaisia kärpäsiä. Aikuinen kärpänen munii munansa isännän iholle tai karvapeitteeseen, mistä toukat kuoriutuessaan siirtyvät iholle ja kaivautuvat sinne. Jotkin lajit voivat käyttää myös muita kärpäsiä vektorina (esimerkiksi D. hominis). Kiiliäistoukat elävät tavallisesti isäntänsä ihoon kaivautuneina, mutta joidenkin lajien toukat elävät ruoansulatuskanavassa, nielussa tai nenäonteloissa. Tällöin emo munii munat joko sierainten ympäristöön tai suun lähelle, mistä isäntä nuolee ne elimistöönsä. Toukka syö isännän kudoksia ja talvehtii isännässään. Keväällä se pudottautuu maahan ja koteloituu maaperässä.
Kärpäsentoukkien ihmiselle aiheuttama sairaus on myiaasi.
Suomessa esiintyviä lajeja

suku Cephenemyia
C. trompe – poron nenäsaivartaja
C. ulrichii – hirven nenäsaivartaja
suku Gasterophilus
G. haemorrhoidialis
G. intestinalis – hevosen suolisaivartaja
G. nasalis
suku Hypoderma
H. bovis – nautakiiliäinen
H. lineatum
H. tarandi – porokiiliäinen
suku Oestrus
O. ovis – lampaan nenäsaivartaja
Aiheesta muualla

Kiiliäiset (Oestridae)
Dermatobia hominis (Arkistoitu – Internet Archive) (englanniksi)
Kiiliäistoukan poistaminen ihosta (video) (saksaksi)
Kaaviokuva lampaan nenäsaivartajan elämänkierrosta (Arkistoitu – Internet Archive)
Räkkä
Poron loiset
Killing Eve

| Killing Eve |
| --- | --- |
 Sarjan logo.
Tyyli:  draama vakoojatrilleri musta komedia
Kestoaika:  41–55 minuuttia
Perustuu:  Luke Jenningsin Villanelle-novellisarjaan
Pääosissa:   Sandra Oh  Jodie Comer  Kim Bodnia  Fiona Shaw 
Alkuperämaa:  Iso-Britannia
Alkuperäiskieli:  englanti
Verkko:  BBC America  HBO Max  Disney+
Esitetty:  8. huhtikuuta 2018 – 10. huhtikuuta 2022
Tuotantokausia:  4
Jaksoja:  32
Aiheesta muualla
IMDb
Killing Eve on brittiläinen jännityssarja, joka perustuu Luke Jenningsin Villanelle-novellisarjaan. Sarjassa Britannian salaisen palvelun agentti Eve Polastri (Sandra Oh) jahtaa psykopaattista palkkatappajaa Villanellea (Jodie Comer).
Huhtikuusta 2018 lähtien Yhdysvalloissa ensiesityksensä saanutta sarjaa on tehty yhteensä neljä tuotantokautta. Toinen kausi julkaistiin 7. huhtikuuta 2019 ja kolmas kausi 12. huhtikuuta 2020. Sarjan neljäs ja viimeinen tuotantokausi julkaistiin 27. helmikuuta 2022.
Suomessa kaikki kaudet on esitetty ensin HBO Max -suoratoistopalvelussa. Sarjaa on myös esitetty AVA-kanavalla.
Näyttelijät

| 0 | 1 | 2 |
| --- | --- | --- |
|  Sandra Oh   | … |  Eve Polastri   |
|  Jodie Comer   | … |  Oksana Astankova / Villanelle   |
|  Fiona Shaw   | … |  Carolyn Martens   |
|  Kim Bodnia   | … |  Konstantin Vasiliev   |
|  Owen McDonnell   | … |  Niko Polastri   |
|  Sean Delaney   | … |  Kenneth "Kenny" Stowton   |
|  Darren Boyd   | … |  Frank Haleton   |
|  David Haig   | … |  Bill Pargrave   |
|  Harriet Walter   | … |  Dasha Duzran   |
|  Camille Cottin   | … |  Hélène   |
|  Yuli Lagodinsky   | … |  Irina Vasilieva   |
Jääpallon SM-kilpailu 1925

| SM-kilpailu 1925 |
| --- | --- |
Joukkueiden määrä:  12
Ajankohta:  18. tammikuuta - 25. maaliskuuta
Sarjajärjestelmä:  cup-kilpailu
Mestari:  Viipurin Sudet
Toinen sija:  Helsingin Jalkapalloklubi
  ← 1924 :  1926 → 
Vuoden 1925 jääpallon SM-kilpailut olivat leudon talven vuoksi vaarassa jäädä pelaamatta. Kilpailut pääsivät käynnistymään vasta tammikuun jälkipuoliskolla. Vaasan korkeudella ensimmäinen ottelu pelattiin 18. tammikuuta Vasa IS:n ja VPS:n välillä. Viipurissa Sudet ja IFK aloittivat kilpailun helmikuun 1. päivänä. Ottelu pelattiin meren jäällä jolloin jään heikkouden vuoksi yleisön pääsyä alueelle piti rajoittaa. Helsingissä päästiin jäälle helmikuun lopussa jolloin HJK, KIF, HPS ja HIFK saivat pelata ensimmäiset harjoitusottelunsa. Jäät sulivat kuitenkin uudelleen ja kausi oli vaarassa peruuntua. Maaliskuun puolivälissä ilmat kylmenivät viikoksi, jolloin kilpailuja voitiin taas jatkaa kuukauden tauon jälkeen. Helsingin ottelut vietiin läpi nopealla aikataululla viikossa helsinkiläisjoukkueiden ja pohjoisen joukkueista vielä kilpaa jatkavan Vasa IS:n kesken. Kiire saada pelit pelattua pakotti pelaamaan myös arkisin. Finaaliin selvisi HJK, Viipurista finaaliin selvisi Sudet.
Loppuottelu piti myös saada järjestettyä nopeasti ennen jäiden sulamista. Finaali pelattiin Viipurissa keskiviikkona 25. maaliskuuta Salakkalahden jäällä. Leudosta alkutalvesta huolimatta loppuottelu saatiin pelata hyvällä jäällä parin asteen pakkasessa. Vuoden 1925 loppuottelu on edelleen kaikkien aikojen myöhäisin ajankohta jääpallon SM-finaalille. Itse ottelun voitti Sudet maalein 9-2.
Alkuerät

alkuottelut
| Joukkue #1 | Tulos | Joukkue #2 |
| --- | --- | --- |
| Savonlinnan Riento | 2-4 | Viipurin Reipas |
| Viipurin Sudet | 11-0 | Viipurin IFK |
| Vasa IS | 5-4 | Vaasan Palloseura |
| Vasa IS | 3-0 | Vasa IFK |
| Tampereen Palloilijat | 7-8 ja. (6-6) | Vasa IS |
| Helsingin IFK | 2-7 | Kronohagens IF |
| Kronohagens IF | 13-2 | Vasa IS |
| Helsingin Jalkapalloklubi | 1-0 | Helsingin Palloseura |
Välierät

| Joukkue #1 | Tulos | Joukkue #2 |
| --- | --- | --- |
| Viipurin Sudet | 16-2 | Viipurin Reipas |
| Helsingin Jalkapalloklubi | 6-2 | Kronohagens IF |
Loppuottelu

,
Lopulliset sijoitukset

| Sija | Joukkue |
| --- | --- |
1.: Viipurin Sudet
2.: Helsingin Jalkapalloklubi
3.-4.: Viipurin Reipas
3.-4.: Kronohagens IF
5.-12.: Helsingin Palloseura
5.-12.: Vasa IS
5.-12.: Viipurin IFK
5.-12.: Helsingin IFK
5.-12.: Vasa IFK
5.-12.: Tampereen Palloilijat
5.-12.: Savonlinnan Riento
5.-12.: Vaasan Palloseura
Mestarijoukkue

Susien mestarijoukkue: Heikki Anttonen, Arvo Närvänen, Mauritz Lagerström, Tuovi Koskinen, Edvard Kostamo, Heikki Lund, Kaarlo Ahlgren, Armas Ahnger, Lauri Mäkinen, Vilho Kettunen, Niilo Jantunen.
TUL:n mestaruus

Työväen urheiluliiton jääpallomestaruudesta ei leudon talven vuoksi pelattu ollenkaan.
Kinect Sports: Season Two

| Kinect Sports: Season Two |
| --- | --- |

Kehittäjä:  Rare BigPark
Julkaisija:  Microsoft Game Studios
Julkaistu:  NA 25. lokakuuta 2011 JP AUS 27. lokakuuta 2011 EU 28. lokakuuta 2011
Lajityyppi:  urheilu
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo PEGI: 7
Alusta:  Xbox 360
Oheislaite:  Kinect
Lisää peliartikkeleitaVideopelien teemasivulla
Infobox OK  : 
Kinect Sports: Season Two on Raren ja BigParkin kehittämä sekä Microsoft Game Studiosin julkaisema urheilupeli, joka on jatkoa pelille Kinect Sports. Peli julkaistiin lokakuussa 2011 Xbox 360:lle. Pelissä on lajeina amerikkalainen jalkapallo, baseball, tikanheitto, golf, laskettelu ja tennis. Lisäksi peliin voi ostaa maksullisia lisäosia, kuten minipelejä.
Khwaja Ahmad Abbas

Khwaja Ahmad Abbas (7. kesäkuuta 1914 Panipat – 1. kesäkuuta 1987 Mumbai) oli intialainen kirjailija, elokuvaohjaaja, käsikirjoittaja ja lehtimies.
K. A. Abbas kävi Aligarhin muslimiyliopiston ja liittyi jo varhain Intian itsenäisyysliikkeeseen. Hän on kirjoittanut 73 teosta englannin, hindin ja urdun kielillä. Abbas tunnetaan varsinkin urdunkielisten kertomusten taitajana. Hänen kuuluisin teoksensa on monille vieraille kielille käännetty Inquilab (1954).
Abbas on ohjannut merkittäviä hindinkielisiä elokuvia kuten Pardesi (1957), Shehar Aur Sapna (1963), Saat Hindustani (1969) ja Do Boond Pani (1972). Käsikirjoittajana hän oli yksi intialaisen neorealismin edelläkävijöistä. Hän on myös kirjoittanut eräät Raj Kapoorin parhaista elokuvista.
Suomennettu teos

Huomispäivä on meidän. Venäjän kielestä suom. Irma Kapanen. Petroskoi: Karjalan ASNT:n valtion kustannusliike, 1958.
Keskinen Tuohisurma

| Keskinen Tuohisurma |
| --- | --- |
Valtiot:  Suomi
Kunnat:  Ylöjärvi
Koordinaatit:  61°47′14″N, 23°26′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Aliseen Tuohisurmaan 
Järvinumero:  35.581.1.016
Mittaustietoja
Pinnankorkeus:  145,1 m 
Rantaviiva:  1,329 km 
Pinta-ala:  0,06418 km² 
Suurin syvyys:  5 m 
Valuma-alue:  8,3 km² 
 fiKeskinen Tuohisurma 
Keskinen Tuohisurma  on Pirkanmaalla Ylöjärvellä Vekarassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Keskinen Tuohisurma on osa Sipsiönjärven-Vahojärven aluetta.
Maantietoa

Järven pituus on 450 metriä, leveys 250 metriä ja sen pinta-ala on 6,4 hehtaaria. Se sijaitsee korkealla selänteellä, missä metsäalueet ja kalliopaljastumat vuorottelevat toisiaan. Järven itäpuolella sijaitsee laaja kallioalue, joka laskee jyrkkänä veteen. Järveen laskee neljä ojaa, joista merkittävin tuo Tuohisurmannevalta kuivatusvesiä. Suon lounaiskulmassa sijaitsee Ylinen Tuohisurma. Laskuoja lähteen järven koillispäästä ja se yhtyy 300 metrin jälkeen Alisen Tuohisurman kaakkoispuolelta siihen laskevaan ojaan. Keskellä järveä on 50 metriä pitkä kalliosaari. Etelässä sijaitsee Tuohisurmanneva, jonka ojia laskee järveen. Järven laskuoja lähtee sen koillispäästä ja laskee 500 metrin päässä Aliseen Tuohisurmaan. Järvien vedenpintojen korkeusero on noin 10 metriä. Veden laskennallinen viipymä järvessä on 29 vuorokautta. Rantaviivan pituus on 1,3 kilometriä ja rannat ovat osin suota ja osin metsämaata. Järvi on autio, mutta sen luoteisrantaa sivuaa metsätie.